Judecător din Cluj, surprins fără mască la un protest organizat de AUR împotriva vaccinării.
Lucian Buta, magistrat la secția penală a Judecătoriei Cluj-Napoca, a fost surprins fără mască la protestul organizat de AUR duminică în centrul Clujului. Manifestarea a fost organizată împotriva vaccinării obligatorii. Judecătorul clujean are în mâini o foaie pe care scrie "Corpul meu, alegerea mea".
Judecătorul Lucian Buta, magistrat la Secția Penală a Judecătoriei Cluj-Napoca a fost surprins fără mască la protestul anti-vaccinare. Manifestarea a fost organizată, duminică, de AUR, în centrul Clujului, scrie Clujust.ro.Fotografia în care apare magistratul a fost publicată pe Facebook de deputatul AUR din Cluj, Ilie-Alin Colesa. Judecătorul clujean are în mâini o foaie pe care scrie "Corpul meu, alegerea mea". Mai multe acțiuni de protest au avut loc, duminică, în țară. Acestea au fost organizate de liderii AUR și au militat împotriva vaccinării obligatorii.Protestatarii, cei mai mulţi echipaţi cu steaguri tricolore, nu purtau mască şi nici nu respectau normele de distanţare socială.